Ján XIX.

Ján XIX. (rodným menom Romanus; * ?, Rím, Pápežský štát - † 20. október 1032, Rím, Pápežský štát) bol 144. pápež rímskokatolíckej cirkvi. Pápežský úrad zastával od 19. apríla 1024 do svojej smrti.

 Životopis 
Narodil sa v Ríme v Pápežskom štáte. Ako pápež nastúpil po svojom staršom bratovi Benediktovi VIII. Za jediný deň sa z neho, laika, stal pápež. V prvom roku vlády prijal delegáciu byzantského cisára Bazila II., ktorá sa ho pokúšala presvedčiť k uznaniu Carihradu ako mesta s všeobecnou jurisdikciou. Kvôli veľkým protestom však odmietol. Odvtedy sa pápežovo meno na diptychoch v Carihrade neobjavuje. 26. marca 1027 korunoval v Ríme nemeckého kráľa Konráda II., ktorý ho považoval za osobu, ktorú môže ovládať. Napríklad ho prinútil vydať veľký výnos pre nemeckého arcibiskupa Poppa v Aquilei. Zomrel 20. októbra 1032 v Ríme.

 Pozri aj 

 Zoznam kardinálov vymenovaných Jánom XIX.

 Iné projekty 

 Zdroj 


Kategória:Úmrtia 20. októbra
Kategória:Úmrtia v 1032
Kategória:Talianski pápeži
Kategória:Osobnosti z Ríma
Kategória:Pochovaní v bazilike svätého Petra